Skola ta' Evanġelizzazzjoni, Ċentru San Piju X, Il-Komunità Kariżmatika 'Beyond Thyself' li tiltaqa' fil-Parroċċa tas-Ssma. Trinità il-Marsa, u li tagħmel parti mill-Komunjoni ta' Gruppi u Komunitajiet tat-Tiġdid Kariżmatiku f'Malta, matul is-sena 2012 nediet skola ta' Evanġelizzazzjoni. Din il-viżjoni ħarġet matul iż-żmien, b'ħafna talb u dixxerniment. Is-siltiet mill-Iskrittura Mqaddsa li wassluna sabiex inħaddnu din il-viżjoni kienu dawn: "Arawni, sejjer nagħmel ħaġa ġdida; feġġet issa: Għadkom ma ttendejtux? Se niftaħ triq fix-xagħri, xmajjar fid-deżert" (Isaija 43, 19). "Flok ix-xewk jikber iċ-ċipress, u flok il-ħorrieq jikber ir-riħan, u jkun għall-Mulej tifkira, sinjal dejjiem li ma jinqatax" (Isaija 55, 13). "Ma jkunx hemm aktar lejl, lanqas ma jkun jinħtieġ dawl tal-lampa, lanqas dawl tax-xemx, għax il-Mulej Alla jdawwalhom u jsaltnu għal dejjem ta' dejjem" (Apokalissi 22, 4). "Għaddu, għaddu mill-bwieb, wittu t-triq għall-poplu, rawmu, rawmu t-triq, naddfuha mill-ħaġar, għollu sinjal għall-popli" (Isaija 62, 10). "U jsejħulhom Poplu Mqaddes, il-mifdijin tal-Mulej, u lilek isejħulek imfittxa, belt mhix mitluqa" (Isaija 62, 12). "Intom il-melħ tal-art u d-dawl tad-dinja; ma tistax tinħeba belt li qiegħda fuq għolja" (Mattew 5, 13; 14-15). "La bil-ħila, la bil-qawwa, imma bl-Ispirtu Tiegħi, jgħid il-Mulej tal-eżerċti" (Żakkarija 4, 6). Il-mira ta' din l-iskola hija li trawwem persuni, li wara li jattendu għall-kors, dawn ikunu jistgħu joħorġu jagħmlu xogħol ta' evanġelizzazzjoni fil-parroċċi. Għalhekk, din l-iskola hija miftuħa għal dawk li jixtiequ jevanġelizzaw imma jeħtieġu t-taħrig. L-Isem tal-iskola Din l-iskola ingħatat l-isem ta' 'Floodlights'; li t-tifsira tiegħu hija li d-dawl ta' Kristu jrid jinfed id-dlam bil-qawwa tiegħu u jġib il-konverżjoni. Il-Viżjoni L-iSkola ta' Evanġelizzazzjoni ' ' tfittex li jkollha sehem mill-viżjoni tal-Knisja Kattolika bħala knisja evanġelika. Aħna nfittxu li nwettqu din ir-realtà billi nipprovdu taħriġ biex nibnu l-Knisja ta' Kristu kif irid Hu. Il-Missjoni Tagħna Il-missjoni tal-iSkola hija: " Emmen il-Kelma t'Alla, Għallem dak li Temmen, Għix dak li Tgħallem L-iSkola ta' Evanġelizzazzjoni tikkontribwixxi biex tiżviluppa mentalità missjunarja billi toffri programm ta' formazzjoni biex: – Kattoliċi b'passjoni u qalb biex iwasslu l-Bxara t-Tajba lil dawk li għadhom ma laqgħux lil Ġesù fil-ħajja tagħhom bħala l-Mulej u s-Salvatur. Tħarreġ Evanġelizzaturi – Tgħin Kattoliċi biex jiżviluppaw il-kapaċità u l-kunfidenza biex jevanġelizzaw. Tifforma Komunità Evanġelika – Billi twaqqaf l-istruttura neċċessarja fejn l-Ispirtu s-Santu jkun jista' jaħdem bil-qawwa Tiegħu u jġedded il-Knisja. Is-Sillabu tal-iskola ġie mfassal b'tali mod li jinkludi l-aspett Teoretiku (Bibbliku/Duttrinali) kif ukoll l-aspett Prattiku tal-evanġelizzazzjoni. Dan jassigura li s-suġġetti studjati jkunu trattati b'mod sħiħ. Is-sena skolastika tal-iskola 'Floodlights' hija maqsuma f'żewġ ' '. L-ewwel wieħed ta' sitt lezzjonijiet (waħda kull ġimgħa kull nhar ta' Erbgħa) flimkien ma' film b'messaġġ qawwi ta' evanġelizzazzjoni li jsir bejn il-ħames u s-sitt lezzjoni. It-tieni wieħed jinkludi tmien lezzjonijiet. L-aħħar lezzjoni tat-tieni ' ' tieħu l-forma ta' seminar ta' nofstanhar. Dan ikun fil-ġurnata tal-Ħadd. Is-Sillabu kollu għas-sena 2014 hu dan: L-Ewwel Term Sessjoni Suġġett Data / Ħin Il-Katekiżmu llum – Mezzi ta' evanġelizzazzjoni Ġesù – Jgħallem permezz tal-parabboli San Pawl – Xandar tal-Kelma u li jwaqqaf komunitajiet 7 ta' Mejju Il-Knisja bħala familja fl-Atti tal-Appostli 14 ta' Mejju Il-Familja bħala post ewlieni ta' evanġelizzazzjoni 21 ta' Mejju Film b'messaġġ qawwi ta' evanġelizzazzjoni 27 ta' Mejju L-Għaqdiet Reliġjużi fil-Parroċċa bħala mezz ta' evanġelizzazzjoni 4 ta' Ġunju It-Tieni Term Il-Qadi fil-Knisja – L-ewwel Knisja – Djakonija (Sammaritan it-Tajjeb) 3 ta' Settembru Ix-Xhieda tagħna fl-għajnuna lil xulxin 10 ta' Settembru Mr. Joe Farrugia(Delegat tal-Arċisqof għall-lajċi) Il-Ħajja ta' Talb fil-ħajja tan-nisrani 17 ta' Settembru Metodi ta' Talb 24 ta' Settembru Sagramenti u l-Evanġelizzazzjoni Ġdida 1 t'Ottubru Tattiċi fil-Komunikazzjoni – Kapaċità lejn djalogu evanġeliku Kun af aħjar lilek innifsek – Stima personali Mr. Ray Cutajar Naħsbu Pożittiv Mr. Ray Cutajar Dawk li attendew l-ewwel sentejn tal-iskola għaddew ħafna kummenti sbieħ fuq kemm l-iskola għenithom biex jitgħallmu u jgħamlu l-kuraġġ biex ixandru l-Kelma t'Alla. Sena wara sena, l-iskola tkun miftuħa għall-setturi differenti. Wara dixxerniment fi ħdan il-komunità 'Beyond Thyself', ġie deċiż li għas-sena 2014 l-iskola se tkun miftuħa għall-kulħadd. Il-ħlas huwa ta' €40 kull persuna għall-kors kollu. Kull parteċipant jingħata ċertifikat ta' attendenza, kif ukoll 'handouts' u DVDs tas-sessjonijiet kollha. Aħna nemmnu li jekk ilkoll nagħrfu s-sinjali taż-żminijiet, l-Ispirtu s-Santu jimraħ bina u jużana biex iwettaq ir-rieda tiegħu fiż-żminijiet tal-lum. Aktar informazzjoni dwar din l-iskola, tista' tinkiseb permezz ta' e-mail lid-diretturi fuq dan l-indirizz: , jew idħol fis-sit 'LAIKOS' f'din il- , fejn issib ukoll l-applikazzjoni għall-kors tal-2014. Ray Cutajar (Direttur Ġenerali) Niżżel l-applikazzjoni minn hawn > Tagħrif dwar l-Iskola ta' Evanġelizzazzjoni, Floodlights >
Skola ta' Evanġelizzazzjoni 'Floodlights'